
ĀRĒJIE SILTUMTĪKLI

SAGATAVOŠANĀS DARBU UN BŪVDARBU APRAKSTS

Siltumtrase
Caurules paredzēts savienot ar elektrometināšanu. 
Pieslēgums pie esošās siltumtrases veikt ar paralēlo T-atzaru (M1). Esošās siltumtrases seklās izbūves dēļ, T-atzaru pieslēgt no siltumtrases apakšas. Ēkā siltumtrasi montēt esošajā siltumtrases kanālā. Lai izolēto cauruļvadu ievadā novērstu gruntsūdeņu iekļūšanu ēkas iekšpusē caur sienu, sienas šķērsojuma vietā caurulēm montējami elastīgie ievadi un apvalkcauruli abpus elastīgajam ievadam, montējamas ūdensnecaurlaidīgās lokanās loksnes. Stiegrotās jumta hidroizolācijas bitumena loksnes.
Caurules paredzēts savienot ar elektrometināšanu. Metinājuma šuvēm jābūt precīzām un nedaudz izliektām (konveksām) uz augšu. Nedrīkst būt plaisu, neaizmetinātu iedobumu, apdegumu vai izkusušu metālu pēdu. Metināšanas kušņiem jābūt notīrītiem no metinājuma šuvēm. Montāžas procesa un daļu metināšanas laikā jāveic periodiska metināšanas darbu kvalitātes pārbaude. Cauruļu galiem, kuri uzstādīšanas laikā tiek atstāti vaļā, jābūt aizbāztiem ar atbilstošiem aizbāžņiem vai vāciņiem. Aizbāžņi no lupatām vai papīra netiek atļauti. Jānodrošina, lai caurulē pēc uzstādīšanas nepaliek nekādi šķēršļi. Pēc montāžas darbu pabeigšanas sistēmas cauruļvadus jāskalo.
Siltumtrases aizbēršanu veikt pie trases darba temperatūras. Projektā norādītais diametrs ir cauruļu ārējais diametrs un izolētas caurules diametrs. Izolētajām caurulēm ir jābūt atbilstoši:
LVS EN 253:2020 Centralizētās siltumapgādes caurules. Savienotas viencaurules sistēmas apakšzemes karstā ūdens tīkliem. Rūpnieciski izgatavotas tērauda ūdens caurules ar poliuretāna siltumizolāciju un polietilēna apvalku
LVS EN 448:2020 Centralizētās siltumapgādes caurules. Savienotas viencaurules sistēmas apakšzemes karstā ūdens tīkliem. Rūpnieciski izgatavoti veidgabali tērauda ūdens caurulēm ar poliuretāna siltumizolāciju un polietilēna apvalku
LVS EN 489-1:2020 Centralizētās siltumapgādes caurules. Savienotas viencaurules un divcauruļu sistēmas apakšzemes karstā ūdens tīkliem. 1.daļa: Savienoti apvalkoti mezgli un siltumizolācija karstā ūdens tīkliem atbilstoši EN 13941-1.
Siltumtrases kontrolsistēma
Siltumtrasi paredzēts aprīkot ar uzraudzības signalizāciju, ko nodrošina divi neizolēti vara vadi, kas izvietoti cauruļu siltumizolācijas slānī diametrāli pretējās pusēs. Montāžas procesā caurules tranšejā jānovieto tādā stāvoklī, lai signalizācijas vadi atrastos horizontālā plaknē. Brīvie vadu gali, kas neatrodas siltumizolācijas slānī, jāaizsargā pret bojājumiem. Uzraudzības signalizācijas vadu montāža jāveic pirms savienojumu izolācijas montāžas. Nelabvēlīgos laika apstākļos signalizācijas vadu montāža nav pieļaujama. Signalizācijas vadu montāžu uzsākt no cauruļvada viena gala, veicot diametrāli pretējās pusēs izolācijas pretestības  mērījumus pirmajai caurulei. Pirms mērījumu veikšanas signalizācijas vadi caurules otrā galā jāiztaisno un jāatliec tā, lai tie neskartos pie tērauda caurules. Mērījumus veic ar megaommetru vai citu speciālu mēraparatūru. Montāžu drīkst turpināt, ja izolācijas pretestība katrai caurulei atsevišķi ir lielāka par 100 MΩ. Pirmās caurules vadus savieno cilpā tā, lai tie neskartos pie tērauda caurules un caurules otrā galā izmērīt vadu cilpas pretestību. Mērījuma rezultātu ierakstīt montāžas pārbaudes protokolā. Pēc pretestību izmērīšanas izolēto cauruļu signalizācijas vadu savienošana tiek veikta šādā secībā:
Iztaisnoto vadu galus nogriež simetriski ar aprēķinu, lai pēc vadu savienošanas tie nenokarātos. Vadu galus 1 - 2 cm garumā rūpīgi notīra ar smalku smilšpapīru.
	Viena vada galu ievieto savienotajā līdz atdurei un saspiež ar speciālām knaiblēm attiecīgo savienotāja galu.
	Ievieto un saspiež otru vada galu. Savienojumus lodēt ar lodalvu.
	Analoģiski savieno pretējās puses vadus.
	Lai vadi nesaskartos ar metāla cauruli, tos nostiprina vadu turētājos.
	Vadu turētājus novieto simetriski un nostiprina uz tērauda caurules ar līmlentu.
Izolācijas, vadu cilpas pretestības mērījumi un vadu savienošana jāveic katrā cauruļu savienojumu vietā. Mērījumu rezultātus ierakstīt pārbaudes protokolā. 100 m gara vada pretestībai jābūt 1,3 Ω ±15%. Samontētu cauruļvadu (trases) izolācijas pretestībai jābūt ne mazākai par 200 kΩ. 
Cauruļvadu trases galos, kur trases ekspluatācijas laikā netiks veikti pretestību mērījumi, vadu gali jāsavieno cilpā un jānostiprina uz izolācijas gala virsmas, izslēdzot iespēju tiem saskarties ar tērauda cauruli.
Kontroles un mērīšanas iespēju nodrošināšanai, izolētu cauruļvadu signalizācijas vadu izvadus montēt signalizācijas kastītē ar 3 dzīslu savienojuma kabeļa palīdzību. Signalizācijas kastīti montē cauruļvadu tuvumā pie ievadiem ēkas katlu telpā. Signalizācijas vadi jānosedz ar gala uzmavu un to galiem jāpievieno savienojuma kabelis.
Uzraudzības signalizācijas sistēmas nepārtrauktai kontrolei iespējams uzstādīt CWA 6000 sistēmas (Zviedrija) vai citu analoga tipa aparatūru. Konkrētas avārijas vietas noteikšanai izmanto impulsa atstarojuma principu. Pēc signalizācijas sistēmas montāžas un pārbaudes ir jāsastāda uzraudzības signalizācijas pieņemšanas akts. 

Kvalitātes nodrošināšanas plāns siltumtrases cauruļvadu montāžai.

	Nr
	Darba nosaukums
	Pārbaudes veids
	Piedalās pārbaude
	Pārbaudes biežums
	Termiņš

	1
	Trases nospraušana, sagatavošana
	Vizuāli Ģeodēziskie mērījumi
	Būvuzraugs, Galvenais Būvuzņēmējs, Autoruzraugs, Būvuzņēmējs Ģeodēzists
	1 reize pie darba uzsākšanas
	Pastāvīgi


	2
	Tranšejas rakšana
	Vizuāli pieturoties pie ģeodēzistu nospraustajām atzīmēm.
	Būvuzraugs, Galvenais Būvuzņēmējs, Autoruzraugs, Būvuzņēmējs Iekārtas operators
	Katru dienu
	Pastāvīgi


	3
	Cauruļvada montāža tranšejā
	Vizuāli, nivelieris, ģeodēziskie mērījumi līmeņrādis
	Būvuzraugs, Galvenais Būvuzņēmējs, Autoruzraugs, Būvuzņēmējs Ģeodēzists
	Katru dienu
	Pastāvīgi


	4
	Metinājuma šuves pārbaude
	Vizuālā pārbaude. Metināto šuvju pārbaude ar nesagraujošām pārbaudes metodēm (skenēšana ar ultraskaņu) 100% apmērā.
	Būvuzraugs, Galvenais Būvuzņēmējs, Autoruzraugs, Būvuzņēmējs. Akreditēta labaratorija
	Pirms signalizācijas sistēmas montāžas,
	Pastāvīgi


	5
	Uzraudzības signalizācijas sistēmas pārbaude
	Izolācijas vadu cilpas pretestības mērījumi. 100 m gara vada pretestībai jābūt 1,3 Ω ±15%. Samontētu cauruļvadu (trases) izolācijas pretestībai jābūt ne mazākai par 200 kΩ. 
	Būvuzraugs, Galvenais Būvuzņēmējs, Autoruzraugs, Būvuzņēmējs.
	Pirms uzmavas montāžas
	Pastāvīgi


	6
	Cauruļvadu skalošanas kvalitātes eksprespārbaude
	Skalošanu veic ar hidrodinamisko mašīnu. Trases tukšošana zemākajos trases vietās caur servisa aizbīdniem.
	Būvuzraugs, Galvenais Būvuzņēmējs, Autoruzraugs, Būvuzņēmējs.
	Pēc posma pabeigšanas
	Patstāvīgi

	7
	Pirms cauruļvadu aizbēršanas pārbaudīt (salīdzināt) izpilduzmērījumus ar projekta atzīmēm
	Salīdzināt izpilduzmērījumus ar projektu
	Būvuzraugs, Galvenais Būvuzņēmējs, Autoruzraugs, Būvuzņēmējs
	Pirms trases aizbēršanas
	Patstāvīgi


	8

	Cauruļvada tranšejas aizbēršana
	Būvgrāvja aizbēruma (pa slāņiem) grunts blietējuma eksprespārbaudes izmantojot Beldornii
	Būvuzraugs, Galvenais Būvuzņēmējs, Autoruzraugs, Būvuzņēmējs.
	Katru dienu
	Pastāvīgi







